శారీ

శారీ  ‘టూ మచ్‌ లవ్‌ కెన్‌ బి స్కేరీ’ 2025లో తెలుగులో విడుదలైన సైకలాజికల్‌ థ్రిల్లర్‌ సినిమా. రామ్ గోపాల్ వర్మ సమర్పణలో ఆర్జీవీ-ఆర్వీ  బ్యానర్‌పై రవివర్మ నిర్మించిన ఈ సినిమాకు గిరి కృష్ణకమల్‌ దర్శకత్వం వహించాడు. ఆరాధ్య దేవి, సత్య యాదు ప్రధాన పాత్రల్లో నటించిన ఈ సినిమా టీజర్‌ను 2024 సెప్టెంబర్ 15న, ట్రైలర్‌ను ఫిబ్రవరి 12న విడుదల చేసి, సినిమాను ఏప్రిల్ 4న తెలుగు, హిందీ, తమిళ, మరియు మళయాళ భాషల్లో విడుదల చేశారు. 
కథ
ఆరాధ్య (ఆరాధ్య దేవి)కి చీరకట్టుకోవడం అంటే మహా ఇష్టం. సోషల్ మీడియాపై ఉన్న మోజుతో చీర కట్టుకుని నిరంతరం చీరలోనే ఉంటుంది. తన చీరకట్టుని పొగుడుతూ సోషల్ మీడియాలో వచ్చే కామెంట్లను చూసి పొంగిపోతూ ఉంటుంది. ఈ క్రమంలో ఓ పార్క్‌లో ఆరాధ్యను ఫొటోగ్రాఫర్ కిట్టు (సత్య యాదు) చూసి ఆ తరువాత సోషల్ మీడియా ద్వారా ఆమెతో పరిచయం పెంచుకొని ఫొటోషూట్ చేస్తానని ఆమె వెంట పడడంతో ఫొటోలు, రీల్స్ పిచ్చి ఉన్న ఆమె కిట్టూతో పరిచయం పెంచుకుంటుంది. ఆరాధ్య రీల్స్ చేసి సోషల్ మీడియాలో పోస్ట్ చేయడాన్ని ఇష్టపడని ఆమె అన్నయ్య రాజ్ (సాహిల్ సంభవాల్) తరచూ హెచ్చరిస్తూ ఉంటాడు. ఈ క్రమంలో ఫొటోషూట్ చేస్తున్న సమయంలో కిట్టు చూపుల్లోని కామాన్ని గమనించిన రాజ్ అతనికి వార్నింగ్ ఇస్తాడు. తనకు ఆరాధ్యకు మధ్య రాజ్ అడ్డుగా నిలబడడాన్ని కిట్టు తట్టుకోలేకపోతాడు. సైకోగా మారిపోయి రాజ్ ను హతమార్చాలనుకుంటాడు. ఆరాధ్య కోసం పిచ్చివాడిగా మారిపోయిన కిట్టు ఏం చేశాడు ? అందంగా చీర కట్టుకోవాలనే తన కోరిక కారణంగా ఎదురైన ఇబ్బందుల్ని ఆమె ఎలా ఎదుర్కొంది? అనేదే మిగతా కథ.

నటీనటులు
 ఆరాధ్య దేవి\శ్రీలక్ష్మీ సతీష్
 సత్య యాదు
 సాహిల్
మూలాలు

బయటి లింకులు

వర్గం:2025 తెలుగు సినిమాలు